**ইথান হক** (ইংরেজি: Ethan Green Hawke — উচ্চারণ: *ঈথান্‌ গ্রীন্‌ হ'ক্‌*) (জন্ম: ৬ নভেম্বর, ১৯৭০) একজন আমেরিকান অভিনেতা, লেখক, ও চলচ্চিত্র পরিচালক। ১৯৮৫ সালে প্রয়াত অভিনেত্রী রিভার ফিনিক্সের বিপরীতে *এক্সপ্লোরার্স* চলচ্চিত্রে অভিনয়ের মাধ্যমে তার চলচ্চিত্র অভিষেক ঘটে। ১৯৮৯ সালে *ডেড পোয়েট্‌স সোসাইটি* চলচ্চিত্রে পার্শ্ব অভিনেতা হিসেবে অভিনয় করে তিনি আলোচনায় আসেন। পরবর্তীতে তিনি *হোয়াইট ফ্যাং*(১৯৯১), *আ মিডনাইট ক্লিয়ার* (১৯৯২), এবং *অ্যালাইভ* (১৯৯৩)-এ অভিনয় করেন। ১৯৯৪ সালে তিনি এক্স প্রজন্মের নাট্য চলচ্চিত্র *রিয়ালিটি বাইটস*-এ অভিনয় করেন, এবং এর মাধ্যমে তিনি সমালোচকদের প্রশংসাসূচক দৃষ্টি কাড়তে সক্ষম হন। ১৯৯৫ সালে তিনি রোমান্টিক ছবি *বিফোর সানরাইজ*-এ অভিনয় করেন, এছাড়া পরবর্তীতে এর ধারাবাহিক পর্ব *বিফোর সানসেট*-এও তাকে দেখা যায়।

২০০১ সালে হক *ট্রেইনিং ডে* (২০০১) চলচ্চিত্রে পার্শ্বভূমিকায় অভিনয় করেন। এ চলচ্চিত্রটির জন্য পরবর্তীকালে তিনি সেরা পার্শ্বঅভিনেতা বিভাগে স্ক্রিন অ্যাক্টরস গিল্ড পুরস্কার ও একাডেমি পুরস্কারের মনোনয়ন লাভ করেন। এরপর একে একে তিনি বৈজ্ঞানিক কল্পকাহিনীমূলক চলচ্চিত্র *গ্যাটাকা* (১৯৯৭), মাইকেল আলমেরেদিয়া পরিচালিত *হ্যামলেট* (২০০০), অ্যাকশনধর্মী রহস্যচলচ্চিত্র *অ্যাসল্ট ইন প্রিসিক্ট ১৩* (২০০৫), এবং অপরাধ চলচ্চিত্র *বিফোর দ্য ডেভিল নোজ ইউ'র ডেড* (২০০৭)-এ অভিনয় করেন।

ব্যক্তিগত জীবন
--------------

১৯৯৭ সালে *গ্যাটাকা* চলচ্চিত্রে অভিনয়ের সময় হকের সাথে উমা থারম্যানের পরিচয় হয়। পরবর্তীতে ১ মে, ১৯৯৮ সালে তারা বিয়ে করেন। এই দম্পতির দুই সন্তান, কন্যা মায়া রে থারম্যান-হক (জন্ম: ৮ জুলাই, ১৯৯৮) এবং পুত্র লিভন রোয়ান থারম্যান-হক (জন্ম: ১৫ জানুয়ারি, ২০০২)। হকের দূরত্বপূর্ণ আচরণ প্রকাশের অভিযোগ করে এই দম্পতি ২০০৩ সালে আলাদা হয়ে যান। এরপর ঐ বছরেই থার‌ম্যান বিবাহবিচ্ছেদের আবেদন করেন। দ্বিতীয়বারের মতো হক বিয়ে করেন জুন ২০০৮-এ। এবার পাত্রী ছিলেন রায়ান শহিউজ, এবং তিনি ছিলেন তার সন্তানদের পরিচারিকা। হক ও শহিউজের কন্যা ক্লিমেন্টাইন জেন হক (জন্ম: ১৮ জুলাই, ২০০৮)-এর জন্মের মাত্র সপ্তাহ কয়েক আগে তাদের বিয়ে হয়।

নিউ ইয়র্ক সিটির ম্যানহাটনের চেলসিতে হকের বসবাস, এবং তিনি কানাডার নোভা স্কোশিয়ার ট্র্যাকাডিতে অবস্থিত একটি দ্বীপের মালিক। হক, তার বাবার দিক থেকে কালজয়ী আমেরিকান নাট্যকার টেনেসি উইলিয়ামসের আত্মীয়। উইলিয়ামস তার দূর সম্পর্কের চাচা হন। রাজনৈতিকভাবে হক যুক্তরাষ্ট্রের ডেমোক্রেটিক পার্টির একজন সমর্থক। এবং তিনি ২০০০, ২০০৪, ২০০৮-এ যথাক্রমে বিল ব্রাডলি, জন কেরি, ও বারাক ওবামাকে সমর্থন দিয়েছে।

তথ্যসূত্র
---------

1. ↑  Kennedy, Dana (২০০২-০৪-১৪)। "The Payoff for Ethan Hawke"। *The New York Times*। পৃষ্ঠা 2। সংগ্রহের তারিখ ২০০৯-০২-০৫।
2. ↑  "Halle and hubby separate; Uma 'holding up' after Ethan split; Will Smith parties in London"। *San Francisco Chronicle*। ২০০৩-১০-০২। সংগ্রহের তারিখ ২০০৯-০২-০৫।
3. ↑  Kopp, Carol (২০০৭-০৮-১৭)। "Ethan Hawke's Ego Problem"। CBS News। ২০০৯-০৫-১১ তারিখে মূল থেকে আর্কাইভ করা। সংগ্রহের তারিখ ২০০৯-০২-০৫।
4. ↑  Vozick-Levinson, Simon (২০০৮-০৭-১৮)। "Monitor"। *Entertainment Weekly*। ২০১৪-১২-০৮ তারিখে মূল থেকে আর্কাইভ করা। সংগ্রহের তারিখ ২০০৯-০২-০৫। Ethan Hawke, 37, and Ryan Shawhughes, 28, tied the knot in NYC in June. Shawhughes, who is expecting their first child, reportedly worked as a nanny for his two children with ex-wife Uma Thurman, 38
5. ↑  Associated Press (২০০৮-০৭-২৩)। "Ethan Hawke and wife welcome daughter Clementine"। FoxNews.com। সংগ্রহের তারিখ ২০০৯-০২-০৫।
6. ↑  Grigoriadis, Vanessa (২০০৪-০৬-২১)। "The Evolution of Ethan Hawke"। *New York*। পৃষ্ঠা 2। ২০০৯-০৫-১১ তারিখে মূল থেকে আর্কাইভ করা। সংগ্রহের তারিখ ২০০৯-০২-০৫।
7. ↑  Grigoriadis, Vanessa (২০০৪-০৬-২১)। "The Evolution of Ethan Hawke"। *New York*। পৃষ্ঠা 1। সংগ্রহের তারিখ ২০০৯-০২-০৫।
8. ↑  Solomon, Deborah (২০০৭-০৯-১৬)। "Renaissance Man?"। *The New York Times*। সংগ্রহের তারিখ ২০০৯-০২-০৫।
9. ↑  Kresse, Jim (২০০১-০৯-২৮)। "Tragedy also makes for strange bedfellows"। *The Spokesman-Review*: D2।
10. ↑  Leonard, Devin (১৯৯৯-০৯-২৬)। "Can Dollar Bill Bradley Dunk Al Gore?"। *The New York Observer*। সংগ্রহের তারিখ ২০০৯-০৪-০৮।
11. ↑  Pulumbarit, Oliver M. (২০০৪-১০-২৩)। "Super Exclusive Interview"। *Philippine Daily Inquirer*: 1।
12. ↑  Blas, Lorena (২০০৮-১১-০৫)। "Celebrities, including an unexpected one, celebrate Obama's win"। *USA Today*। সংগ্রহের তারিখ ২০০৯-০২-০৫।

বহিঃসংযোগ
---------


উইকিমিডিয়া কমন্সে **ইথান হক** সংক্রান্ত মিডিয়া রয়েছে।

উইকিউক্তিতে ***ইথান হক*** সম্পর্কিত উক্তির সংকলন রয়েছে।

* ইন্টারনেট মুভি ডেটাবেজে ইথান হক (ইংরেজি)
* ইন্টারনেট ব্রডওয়ে ডেটাবেজে হক ইথান হক (ইংরেজি)
* ইথান হক - ইয়াহু মুভিজ
* Ethan Hawke Biography by Turner Classic Movies
* Ethan Hawke Interview 2007 on *Texas Monthly Talks*